Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu kutsus PO presidenti Abbasi
taaskäivitama rahuprotsessi ilma eeltingimusteta.
Europarlament kiitis suure häälteenamusega heaks
resolutsiooni, mis kutsub kõigis EL riikides märgistama
Läänekalda juudi asundustes valmistatud tooteid.
Palestiina lipp hakkab lehvima ÜRO peakorteris,
kuna ÜRO Peaassamblee kiitis heaks vastava resolutsiooni.
Inglismaal kahepäevasel ametivisiidil viibiv peaminister Netanyahu
kohtus oma Briti kolleegi David Cameroniga.
Netanyahu kasutas võimalust,
et kinnitada oma valmidust leida aastatevanusele tülile lahendus
ja kutsus palestiinlasi koheselt otseseid kõnelusi jätkama.
Kinnitan, et olen valmis
jätkama palestiinlastega otseseid kõnelusi
ilma eeltingimusteta
ja olen valmis seda kohe tegema.
Netanyahu kutsus Suurbritanniat võitlema ühiselt radikaalse islamiga,
mis on Lähis-Idas kaose tekitanud
ja mõjutab nii Iisraeli kui Euroopat.
Lähis-Ida ründavad radikaalse islami kaksikjõud -
ISISe juhitud sunni militandid ja Iraani juhitud šiia militandid.
Usun, et võiksime teha praktilist koostööd
radikaalse islami tõusulaine tagasilöömiseks nii Lähis-Idas
kui terves Aafrikas.
Samas palus Netanyahu Cameronil
ka majanduskoostööd edendada,
mis tooks parema tuleviku nii Inglismaale kui juudiriigile.
Tulevik kuulub innovaatoritele.
Inglismaa ja Iisrael on kaks võimast tehnoloogiakeskust.
Iisrael on globaalne innovatsiooniinkubaator,
eriti küberjulgeoleku teemal.
Kui oma ressursid ühendame,
võime pakkuda paremat tulevikku
ja suurt jõukust mõlemale rahvale.
Europarlament kiitis suure häälteenamusega heaks
resolutsiooni, mis kutsub kõigis EL riikides märgistama
Läänekalda juudi asunduste tooteid.
Vastuseks ütles Netanyahu eile õhtul,
et EL otsus kahjustab rahu ja lisas, et Iisraelil on ajaloost meeles,
mis juhtus, kui Euroopa hakkas juudi tooteid sildistama.
Ta rõhutas, et Iisraeli-Palestiina konflikti juured
pole territooriumides ega asundustes ja õhutas taas PO presidenti Abbasi
jätkama rahuprotsessi ilma eeltingimusteta.
Olen valmis praegu ilma igasuguste eeltingimusteta
istuma maha president Abbasiga
ja rahu teemal läbirääkimisi pidama.
Olen valmis Ramallah'sse minema,
mis on õudusuunenägu mu julgeolekule,
kuid seda juhtub tihti, kui falafelikioski juures peatun.
Nad peavad sellega arvestama.
President Abbas võib ka Jeruusalemma tulla
või võime kohtuda kuskil Sitsiilia kuurordis või Norra fjordides.
Mis tahes kohas, mis tahes ajal, kohe ja ilma eeltingimusteta.
Palestiina lipp hakkab lehvima ÜRO peakorteris, kuna ÜRO Peaassamblee
kiitis vastava resolutsiooni ülevoolava häälteenamusega heaks.
Käik vihastas Iisraeli
ja palestiinlased nimetasid seda sammuks ÜRO liikmelisuse suunas.
USA, Iisrael ja veel kuus riiki hääletasid palestiinlaste eelnõu vastu,
mille kohaselt mitteliikmetest vaatlejariikide nagu Palestiina lipud
heisatakse ÜRO peakorteris ja kontorites
ÜRO liikmesriikide lippude kõrvale.
Küsimus pole palestiinlaste lipu heiskamises,
vaid selles, kas ÜRO tõstab valge lipu
ja loobub oma printsiipidest.
Ärgu keegi siin saalis ega maailmas lasku end petta
selle hääletuse tulemuste suhtes.
Maakera kuulutataks lapikuks, kui palestiinlased seda sooviksid.
Teame, et jätkusuutlik ja õiglane lahendus Iisraeli-Palestiina konfliktile
leitakse üksnes raskete valikute ja kompromissidega
kahepoolsetel läbirääkimistel.
Palestiina lipu heiskamine ÜRO peakorteris ei asenda kõnelusi
ja ei too pooli rahule lähemale.
Enamik EL 28st liikmesriigist olid nende 45 seas, kes ei hääletanud.
Kuid Prantsusmaa ja veel mõned hääletasid palestiinlaste eelnõu poolt,
kui EL üksmeelt ei saavutanud.
Hääletus on eelkõige hääletus kahe riigi lahenduse poolt,
mis peab meile kompassiks olema ja on seda alati Prantsusmaale.
Prantsusmaa on teinud valiku selguse kasuks.
President Miterrand kutsus 1982. a
Knessetis Palestiina riiki looma.
Prantsusmaa pole sellelt teelt lahkunud
ja toetab igas etapis Palestiina staatuse edendamist.
Lisaks Prantsusmaale hääletasid resolutsiooni poolt ka Rootsi, Itaalia,
Hispaania, Iirimaa, Sloveenia, Luksemburg, Belgia, Malta ja Poola.
Iisrael keelustas kaks palestiinlaste islamirühmitust,
kes osalesid Templimäel häälekates protestides
usklike juutide ja kristlaste külastuste vastu.
Mourabitooni ja Mourabitaati (mees- ja naistunnimees, ar k) keelustamine
oli üks Iisraeli viimastest sammudest kehtestada oma jurisdiktsioon mäel,
mis on judaismi ülim pühapaik
ja moslemite tähtsuselt kolmanda pühapaiga al-Aqsa mošee asukoht.
Iisraeli politsei lubab seal palvetada üksnes moslemitel
ja jälgib aktiivselt, et teised, sh kristlased ja juudid seda ei teeks.
Iisraeli idanaabri Jordaania armeeametniku sõnul
võtab Jordaania jätkuvalt vastu Süüria põgenikke,
kellest enamik põgeneb Islamiriigi tagakiusu eest.
Jordaania piirivalveülem ütles Rukbani piiripunktis,
3 km kaugusel Süüria piirist,
et kõik Jordaaniasse saabujad kontrollitakse põhjalikult läbi,
kuna kardetakse nende sidemeid radikaalsete terrorirühmitustega.
Põgenikud saabuvad Jordaaniasse Raqqast ja Deir al-Zourist
ning kõik teavad, et need on IS-i kontrolli all.
Uurime kõigi tausta, kes Jordaaniasse saabuvad.
Meie julgeolek aitab talletada silmaiirise skaneeringu
ja muu turvakontrolliks vajaliku.
Nii et Jumala abiga on kõik kontrolli all.
Paralleelselt raportitega Jordaania kasvavast põgenikevoolust
saabuvad raportid,
kus humanitaarabiga tegelev Maailma Toiduprogramm
teatas tõsisest rahapuudusest,
mistõttu otsustati keskenduda vaid osale põgenikest,
kes enim abi vajavad.
Maailma Toiduprogramm on aasta algusest silmitsi
tõsise rahapuudusega, mis tähendab,
et oleme pidanud tegema raskeid otsuseid
ja suunama olemasolevad vahendid kõige suurematele abivajajatele.
Kõigi viimastel aastatel aidatud põgenikel on vajadused,
kuid erineval tasemel.
Oleme põhjalikult analüüsinud põgenike haavatavuse taset
ja keskendume nüüd peredele, kes ei saa välise abita hakkama.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Shabat shalom!
Häid pühi! Head uut aastat! Kohtumiseni esmaspäeval!
Tõlge: Monika Jaaguri